Vilnius, 2021 m. birželio 25 d.

**„Lidl“ gimtadienio žaidimo laimėtojoms įteikti įspūdingi prizai – „Audi Q5“ automobiliai**

**Penktąjį gimtadienį Lietuvoje atšventęs prekybos tinklas „Lidl“, norėdamas atsidėkoti savo pirkėjams, nuo balandžio 26 d. penkias savaites visus kvietė dalyvauti gimtadienio žaidime „Jaučiate skirtumą? Aha, vienos pavydės juodai, o kitos baltai“. Šio žaidimo laimėtojų laukė įspūdingi prizai – du naujutėlaičiai „Audi Q5“ automobiliai. Vieno laimėtojo laukė – baltos, o kito – juodos spalvos „Audi Q5” automobiliai.**

Nuo balandžio 26-ios iki gegužės 30-ios dienos imtinai, žaidime buvo kviečiami dalyvauti visi „Lidl“ pirkėjai, įsigiję prekių už ne mažiau nei 20 eurų. Pirkėjai buvo kviečiami registruoti gautą kvitą „Jaučiate skirtumą? Aha, vienos pavydės juodai, o kitos baltai“ žaidime prekybos tinklo interneto svetainėje. Be dviejų „Audi Q5“ automobilių, dar 500 laimingųjų buvo išdalinta 20 eurų vertės „Lidl“ dovanų kortelės.

Atsitiktine tvarka „Audi Q5” automobiliai atiteko dviems „Lidl“ pirkėjoms – Vilmai Pukelevičienei iš Kauno ir Karolinai Masiulytei iš Radviliškio. Automobiliai pirkėjoms buvo įteikti būtent prie tų parduotuvių, kuriose apsipirkimo metu ir buvo gautas laimingasis kvitas – Kaune, Juozapavičiaus pr. 127 esančioje „Lidl“ parduotuvėje, ir Radviliškyje, adresu Gedimino g. 35 įsikūrusioje parduotuvėje.

Baltos spalvos automobilis atiteko laimėtojai Kaune, o juodos spalvos „Audi Q5“ riedės Radviliškio gatvėmis. Abu automobiliai išsiskiria puikia kompektacija – automatine „S tronic“ pavarų dėže, keturiais varomaisiais ratais, šilumą ir garsą izoliuojančiu priekiniu stiklu bei šilumą izoliuojančiais šoniniais bei galiniu langu, automobilyje taip pat integruota „Audi pre sense city“ sistema, šoninės oro pagalvės priekyje su galvos oro pagalvėmis ir daug kitų privalumų saugioms bei patogioms kelionėms.

**Sužinojus apie laimėjimą – negalėjo patikėti**

Balto „Audi Q5“ laimėtoja iš Kauno V. Pukelevičienė net ir atsiimdama laimėtą automobilį negalėjo patikėti, kad ją aplankė tokia sekmė. Moteris jau kurį laiką su savo šeima planavo įsigyti naują automobilį, tad dabar to darytis neteks.

„Tai buvo kažkoks stebuklas, tiesiog negalėjau patikėti. Daug kartų paklausiau, ar čia kažkas nemeluoja dėl tokio laimėjimo. Negalėjau patikėti tokia laime. Net ir dabar, kai stoviu prie automobilio, negaliu patikėti. Labai didelis jaudulys ir džiaugsmas.

Jau kurį laiką norėjome su vyru įsigyti naują automobilį. Kai tik sužinojau šią naujieną, paskambinau vyrui ir pranešiau, kad nereikės daugiau ieškoti automobilio – jau turime! Pirmiausiai važiuosime aplankyti tėvus, artimuosius, visi labai nori pamatyti laimėtą automobilį“, – džiaugėsi laimėtoja.

Laimingoje parduotuvėje moteris apsiperka dažnai, todėl linkėjo, kad ateityje tokia sėkmė aplankytų ir kitus pirkėjus: „Esu lojali „Lidl“ pirkėja, man patinka apsipirkinėti šioje parduotuvėje, apsiperku tikrai dažnai, man patinka prekės. Tikiuosi, kad ateityje pasiseks ir kitiems pirkėjams, kaip šį kartą pasisekė man.“

Raktelius laimėtojai įteikęs „Lidl“ parduotuvės Kaune, Juozapavičiaus pr. 127, parduotuvės vadovas Vytautas Šalomskas džiaugėsi, kad automobilis atiteko dažnai parduotuvėje sutinkamai pirkėjai, šiuo laimėjimu džiaugėsi ir visa parduotuvės komanda.

„Labai smagu, kad pasisekė būtent šiai klientei. Ji dažnai pas mus lankosi, maloniai su mumis bendrauja, todėl džiugu, kad pasisekė būtent šiam žmogui laimėti apsipirkus mūsų parduotuvėje. Kai sužinojome, kad šį prizą laimėjo pirkėjas iš mūsų parduotuvės – ir nustebome, ir labai apsidžiaugėme su visa komanda. Visi kartu pajautėme laimės jausmą“, – kalbėjo „Lidl“ parduotuvės vadovas.

**Laimėjo svajonių automobilį**

Juodos spalvos „Audi Q5“ buvo įteiktas Karolinai Masiulytei iš Radviliškio. Moteris „Lidl“ gimtadienio žaidime registravo vos du pirkimo kvitus, o vienas jų ir tapo laimingu.

„Labai smagu, šventė labai graži, esu laiminga, kad man taip pasisekė – galimybė viena iš dviejų. Visiškai nesitikėjau laimėti ir žinią apie laimėjimą sužinojau visai netikėtai. Buvo sunku patikėti, kad man nusišypsojo tokia sėkmė“, – džiaugėsi laimėtoja.

Laimėtoja neslepia, kad „Audi“ visada buvo jos svajonių automobilis, o laimėtas – būtent toks, kokio ir norėjo.

„Audi“ automobilis visada buvo mano svajonių automobilis. Prieš tai vairavau kitokio modelio „Audi“ automobilį, tai dabar šis automobilis yra kažkas neįtikėtino“, – teigė K. Masiulytė.

Laimėtoja džiaugėsi, kad „Lidl“ parduotuvė jau kurį laiką veikia ir Radviliškyje. Kol parduotuvės šiame mieste nebuvo, moteris vykdavo apsipirkti ir kitur.

„Esu tikrai lojali pirkėja ir čia apsiperku bent kartą per savaitę. Kol Radviliškyje „Lidl“ dar nebuvo, važiuodavome apsipirkti į Šiaulius, todėl smagu, kad šią parduotuvę turime ir savo mieste“, – kalbėjo radviliškietė.

Laimėtoją per automobilio įteikimo ceremoniją pasveikino „Lidl“ parduotuvės Radviliškyje vadovė Laura Leškienė, kuri džiaugėsi, kad toks laimėjimas pagaliau atiteko pirkėjai iš regionų.

„Labai džiaugiamės šiuo laimėjimu. Tik prasidėjus žaidimui kalbėjome, kaip būtų smagu, kad laimėtų pirkėjas iš regionų. Kai sužinojome, kad laimėjo būtent mūsų pirkėja – džiaugsmas buvo dvigubas. Smagu, kad automobilis įteikiamas prie mūsų parduotuvės, visi pasveikinome laimėtoją ir nusifotografavome kartu“, - mintimis dalijosi parduotuvės vadovė.

„Lidl“ penktojo gimtadienio žaidimas vyko visose 55-iose prekybos tinklo parduotuvėse Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt